KIRJALLINEN KYSYMYS E-1828/99 esittäjä(t): Anna Karamanou (PSE) komissiolle. Tupakointi sairauksien aiheuttajana maailmassa ja Euroopan unionin politiikka.



Virallinen lehti nro 203 E , 18/07/2000 s. 0059 - 0060



KIRJALLINEN KYSYMYS E-1828/99 esittäjä(t): Anna Karamanou (PSE) komissiolle (13. lokakuuta 1999) Aihe: Tupakointi sairauksien aiheuttajana maailmassa ja Euroopan unionin politiikka Sen lisäksi, että tupakointi aiheuttaa syöpää, kuolemaan johtavia sydäntauteja ja lukuisia muita sairauksia, Britannian lääkäriyhdistyksen 2175-vuotiaille tupakoijille tekemien tutkimusten mukaan sen katsotaan nyt myös aiheuttavan miesten seksuaalista kyvyttömyyttä. Vastaavasti Ateenan yliopiston lääketieteellisen tiedekunnan tutkimuksesta käy ilmi, että tiedekunnan opiskelijat jättävät huomioimatta tupakoinnin haitalliset vaikutukset, ja joka toinen opiskelija tupakoi säännöllisesti. Mainittakoon, että uusien tupakoitsijoiden määrä kasvaa yksin Kreikassa noin 50 000 henkilöllä vuosittain. Euroopan unionin tasolla tupakan haitoista tiedottamiseen vuosittain käytettävät varat ovat yhtä suuret kuin tupakanvalmistajien yhdessä ainoassa päivässä tuotteidensa mainontaan käyttämät varat. Kysyn Euroopan komissiolta seuraavaa: Mihin toimiin se on ryhtynyt, minkä verran se on myöntänyt määrärahoja ja mitä politiikka se tukee tätä torjuttavissa olevaa merkittävintä sairauksien aiheuttajaa vastaan ja Euroopan kansalaisten, ja erityisesti nuorten terveyden suojelemiseksi? David Byrnen komission puolesta antama vastaus (24. marraskuuta 1999) Komissio antoi joulukuussa 1996 tiedonannon(1), jonka tavoitteena oli osaltaan arvioida olemassa olevia ja mahdollisia tulevia yhteisön ja jäsenvaltioiden tupakanvastaisia strategioita, joilla pyritään vähentämään tupakoinnin kansanterveydellisiä vaikutuksia Euroopan kansalaisiin. Syyskuussa 1999 komissio julkaisi raportin(2) toimista, joita se on toteuttanut yhteisön tasolla vuoden 1996 tiedonannon jälkeen. Tupakoinnin vastustamiseen liittyvien hankkeiden rahoitusta koskevat komission toimet voidaan jakaa kahteen osaan: 1. Euroopan parlamentti ja neuvosto tekivät 29. maaliskuuta 1996 päätöksen N:o 646/96/EY(3) syöväntorjunnan toimintaohjelman hyväksymisestä kansanterveyden alalla vuosiksi 19962000. Päätös liittyy syöväntorjuntaa koskevaan kolmanteen toimintaohjelmaan, ja sen mukaisesti komissio tukee ensisijaisesti kahta suurta tupakoinnin ehkäisemiseen tähtäävää verkostoa: yleistä tupakoinnin ehkäisemisen eurooppalaista verkostoa(4) sekä nuorisoa ja tupakkaa koskevaa Euroopan verkostoa(5). Nämä kaksi verkostoa koordinoivat tupakoinnin ehkäisemistä koskevia Euroopan laajuisia hankkeita. Tukien määrä oli noin 2 miljoonaa euroa vuonna 1998 ja ylittää 3 miljoonaa euroa vuonna 1999. Koko ohjelman talousarvio vuonna 1999 on 14 miljoonaa euroa. 2. Raakatupakka-alan yhteisestä markkinajärjestelystä 30. kesäkuuta 1992 annetussa asetuksessa (ETY) N:o 2075/92(6), jota on viimeksi muutettu neuvoston asetuksella (EY) N:o 1636/98(7), säädetään yhteisön tupakka-alan rahaston perustamisesta. Tämän rahaston puitteissa komissio rahoittaa muun muassa hankkeita, jotka koskevat tupakan kulutukseen liittyviä terveyshaittoja. Tukea saavat hankkeet ovat suurimmaksi osaksi nuorisolle suunnattuja aloitteita. Rahastoa rahoitettiin aikaisemmin pidättämällä 1 prosentti tuottajien palkkion määrästä, mutta prosenttimäärä kaksinkertaistettiin satovuodesta 1999 alkaen. Tupakkavalmisteiden mainostamisen osalta on syytä huomauttaa, että televisiomainonta kiellettiin televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3. lokakuuta 1989 annetulla neuvoston direktiivillä 89/552/ETY(8). Lisäksi muuntyyppistä mainontaa ja sponsorointia säädellään tupakkatuotteiden mainontaa ja niiden hyväksi tapahtuvaa sponsorointia koskevien jäsenvaltioiden lakien, asetusten ja hallinnollisten määräysten lähentämisestä 6. heinäkuuta 1998 annetulla Euroopan parlamentin ja neuvoston direktiivillä 98/43/EY(9). (1) KOM(96) 609 lopullinen. (2) KOM(1999) 407 lopullinen. (3) EYVL L 95, 16.4.1996. (4) Réseau Européen pour la Prévention du Tabagisme European Network for Smoking Prevention (REPT-ENSP) rue de Pascale 48 1040 Bryssel, Belgia. (5) Réseau Européen Jeunes et Tabac European Network on Young People and Tobacco (ENYPAT) Kansanterveyslaitos (KTL), Epidemiologian ja terveyden edistämisen osasto, Mannerheimintie 166, 00300 Helsinki. (6) EYVL L 215, 30.7.1992. (7) EYVL L 210, 28.7.1998. (8) EYVL L 298, 17.10.1989. (9) EYVL L 213, 30.7.1998.